ΓΡΑΠΤΗ ΕΡΩΤΗΣΗ P-2017/99

υποβολή: Mihail Papayannakis (GUE/NGL) προς την Επιτροπή

(28 Οκτωβρίου 1999)

Θέμα: Έκθεση σχετικά με τους ελέγχους ποιότητας των έργων του Β ΚΠΣ

Στις 13.10.1998 η τότε Επίτροπος, κ. Wulf-Mathies, απαντώντας στηνπ' αρ. Ε-2176/98(1) ερώτησή μου, είχε δηλώσει ότη η πρώτη τριμηνιαία έκθεση της ESPEL είχε διαπιστώσει την ύπαρξη προβλημάτων ποιότητας σε διάφορα έργα, όπως και ότι η ΕSPEL θα προέβαινε σε διενέργεια συστηματικού και σε βάθος ελέγχου των έργων του Β ΚΠΣ.

Ερωτάται η Επιτροπή, μετά τα πολλαπλά δυστυχήματα που συμβαίνουν στους ελληνικούς αυτοκινητοδρόμους, με αιτία τις κακοτεχνίες και τα ανεπαρκή συστήματα ελέγχου, ποια είναι τα αποτελέσματα του μέχρι σήμερα ελέγχου της ESPEL, σε ποια συγκεκριμένα έργα εντοπίσθηκαν κακοτεχνίες ή ελλείψεις, εάν αυτές διορθώθηκαν από τους εργολάβους και με τις δαπάνες ποίων, και ποιες είναι οι δημοσιονομικές, πειθαρχικές, ποινικές ή άλες διοικητικές (π.χ. μαύρη λίστα) συνέπειες που πρόκειται να επιβάλει στουςπευθύνους των παραλείψεων και των κακοτεχνιών;

(1) ΕΕ C 96 της 8.4.1999, σελ. 51 και ΕΕ C 135 της 14.5.1999, σελ. 16.

Συμπληρωματική απάντηση του κ. Barnier εξ ονόματος της Επιτροπής

(21 Φεβρουαρίου 2000)

Σύμφωνα με τα στοιχεία που διαβιβάστηκαν από τις ελληνικές αρχές ένας ανεξάρτητος μηχανισμός ποιοτικού ελέγχου (ESPEL) πραγματοποίησε 339 συστηματικούς ελέγχους σε έργα οδοποιίας που συγχρηματοδοτούνται στην Ελλάδα στο πλαίσιο του δεύτερου κοινοτικού πλαισίου στήριξης, για την περίοδο προγραμματισμού 1994-1999, από τον μήνα Ιούλιο 1998 έως τον Ιούλιο 1999. Τα αποτελέσματα είναι τα ακόλουθα: 34 % των έργων δεν παρουσιάζουν προβλήματα ή παρουσιάζουν δευτερεύουσες ελλείψεις οι οποίες θα διορθωθούν από τους εργολάβους (1η κατηγορία έργων)" 61 % των έργων παρουσιάζουν σημαντικές ελλείψεις που δεν έχουν επιπτώσεις για την ασφάλεια του έργου, αλλά επιφέρουν σημαντικά έξοδα συντήρησης: τα εν λόγω έξοδα συντήρησης αφαιρούνται από τις πληρωμές των σχετικών εργολάβων (2η κατηγορία έργων)" 18 σχέδια παρουσιάζουν πολύ σοβαρές ελλείψεις που δεν μπορούν να διορθωθούν: θα πρέπει να ανακατασκευασθούν από τους εργολάβους με δικές τους δαπάνες (3η κατηγορία έργων). Ο κατάλογος των εν λόγω έργων, των οποίων οι φάκελοι αποστέλλονται από το Υπουργείο Εθνικής Οικονομίας στον Εισαγγελέα, διαβιβάστηκε απευθείας στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου.

Η κατάσταση των αυτοκινητόδρομων είναι η ακόλουθη. Εγνατία: από τις 21 συμβάσεις που έχουν ελεγχθεί, 16πάγονται στην 1η κατηγορία και 5 στη δεύτερη. ΠΑΘΕ: από τις 12 συμβάσεις που έχουν ελεγχθεί 8πάγονται στην 1η κατηγορία, τρεις στη δεύτερη και μία στην τρίτη κατηγορία.

Η Επιτροπή δεν διαθέτει επί του παρόντος ακριβείς πληροφορίες όσον αφορά την κατάληξη των διαφόρων φακέλων. Ωστόσο, οι ελληνικές αρχές ανακοίνωσαν ότι σε πολλές περιπτώσεις, οι κακοτεχνίες έχουν διορθωθεί ή οι πληρωμές για τις σχετικές εργασίες έχουν μειωθεί. Επιπλέον, ο έλεγχος που πραγματοποιήθηκε από τους ανωτέρω ελεγκτές θα επιτρέψει την ενημέρωση του καταλόγου των επιχειρήσεων δημοσίων έργων που δεν συμμορφώνονται με τη διαδικασία.

Η Επιτροπή σκοπεύει να ζητήσει από τις ελληνικές αρχές στενή παρακολούθηση και λεπτομερή στοιχεία σχετικά με τις κυρώσεις που θα επιβληθούν καθώς και τις δημοσιονομικές συνέπειες που θα προκύψουν.